

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO UTENOJE, S. DARIAUS IR
S. GIRĖNO G. 14, DALIES PERDAVIMO PATIKĖJIMO TEISE NACIONALINEI ŽEMĖS TARNYBAI PRIE ŽEMĖS ŪKIO MINISTERIJOS**

2022 m. vasario 22 d. Nr. P13-6

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, Lietuvos Respublikos Vyriausybės 2022 m. sausio 5 d. nutarimu Nr. 17 „Dėl valstybės nekilnojamojo turto perdavimo Utenos rajono savivaldybės nuosavybėn“, atsižvelgdamas į 2022-01-31 valstybės turto, perduodamo savivaldybės nuosavybėn perdavimo ir priėmimo aktą Nr. 22-A5-17:

1. P e r d u o d u Nacionalinei žemės tarnybai prie Žemės ūkio ministerijos patikėjimo teise valdyti, naudoti ir disponuoti valstybei nuosavybės teise priklausančią ir valstybės įmonės Turto banko patikėjimo teise valdomą 0,2498 ha dalį 0,4804 ha ploto žemės sklypo, esančio Utenoje,
S. Dariaus ir S. Girėno g. 14, kadastro numeris 8270/0011:103, unikalus numeris 4400-0184-6468.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodytos žemės sklypo dalies perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė

2022-02-21